বয়স মোটে আড়াই মাস। আর এর মধ্যেই শিরোনামে তৈমুর। তার নাম নিয়ে তর্ক-বিতর্ক যেন থামতেই চায় না। এই কিছু দিন আগেই তো খবর উড়ছিল, তৈমুরকে নাকি ‘লিট্‌ল জন’ নামে ডাকতে শুরু করেছেন সইফ-করিনা। সইফ-করিনার ঘনিষ্ঠ সূত্রই নাকি জানিয়েছিল, নাম নিয়ে সোশ্যাল মিডিয়ায় ট্রোলড হওয়ার পর থেকেই বিরক্ত তাঁরা। তাই নাকি নামবদল। এ খবর শুনে তো এক্বেবারে হতবাক করিনা। বেশ রাগত ভাবেই বলেছেন, “না! বিষয়টা পরিষ্কার করে দিতে চাই! ওকে ‘লিট্‌ল জন’ বলে ডাকতেই বা যাব কেন?” সেই সঙ্গে তিনি আরও বলেন, “আমার ছেলের নাম তৈমুর। এটা খুব সুন্দর নাম। না! আমি ওকে ‘লিট্‌ল জন’ বলে ডাকতে চাই না। দয়া করে ওকে তৈমুর আলি খান বলেই ডাকুন।”